CELEX: 32019R1677
Language: sl
Date: 2019-09-27 00:00:00
Title: Uredba Evropske centralne banke (EU) 2019/1677 z dne 27. septembra 2019 o spremembi Uredbe (EU) št. 1333/2014 o statistiki denarnih trgovECB/2019/29

8.10.2019   
               
               
                  SL
               
               
                  Uradni list Evropske unije
               
               
                  L 257/18
               
            
         UREDBA EVROPSKE CENTRALNE BANKE (EU) 2019/1677
         z dne 27. septembra 2019
         o spremembi Uredbe (EU) št. 1333/2014 o statistiki denarnih trgov
         (ECB/2019/29)
         SVET EVROPSKE CENTRALNE BANKE JE –
         ob upoštevanju Pogodbe o delovanju Evropske unije,
         ob upoštevanju Statuta Evropskega sistema centralnih bank in Evropske centralne banke ter zlasti člena 5 Statuta,
         ob upoštevanju Uredbe Sveta (ES) št. 2533/98 z dne 23. novembra 1998 o zbiranju statističnih informacij s strani Evropske centralne banke (1) ter zlasti členov 5(1) in 6(4) Uredbe,
         ob upoštevanju naslednjega:
         
                     (1)
                  
                  
                     Uredba (EU) št. 1333/2014 Evropske centralne banke (ECB/2014/48) (2) zahteva, da poročevalske enote poročajo dnevne statistične informacije, da lahko Evropski sistem centralnih bank (ESCB) pripravi statistiko eurskega denarnega trga za izpolnjevanje svojih nalog.
                  
               
                     (2)
                  
                  
                     Da bi dodatno zagotovili, da bo na voljo visokokakovostna statistika eurskega denarnega trga, bi morali spremeniti minimalne standarde, ki jih mora upoštevati dejanska poročevalska populacija po Uredbi (EU) št. 1333/2014 (ECB/2014/48). Poleg tega, da so dolžne zagotavljati pravočasna poročila o vseh poslih v okviru obveznosti poročanja Evropski centralni banki (ECB) ali zadevni nacionalni centralni banki (NCB) ter zagotavljati, da so statistične informacije o teh poslih nepristranske, objektivne in zanesljive in se pripravijo in prenesejo tako, da je zaščitena njihova celovitost, morajo biti poročevalske enote pripravljene, da se v postavljenih rokih odzovejo na vprašanja ECB ali NCB glede točnosti teh statističnih informacij. Upoštevanje teh minimalnih standardov je še pomembnejše, kadar ECB v okviru opravljanja nalog ESCB podatke dnevno objavlja.
                  
               
                     (3)
                  
                  
                     Ker je treba zagotoviti, da bo dejanska poročevalska populacija izpolnjevala dodatno zahtevo glede odzivanja na vprašanja ECB ali NCB, bi bilo treba dopolniti minimalne standarde v Prilogi IV k Uredbi (EU) št. 1333/2014 (ECB/2014/48).
                  
               
                     (4)
                  
                  
                     Zato je treba Uredbo (EU) št. 1333/2014 (ECB/2014/48) ustrezno spremeniti –
                  
               SPREJEL NASLEDNJO UREDBO:
         
            Člen 1
            Sprememba
            Priloga IV k Uredbi (EU) št. 1333/2014 (ECB/2014/48) se nadomesti z besedilom iz Priloge k tej uredbi.
         
         
            Člen 2
            Končne določbe
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v državah članicah v skladu s Pogodbama.
            V Frankfurtu na Majni, 27. septembra 2019
            
               
                  Za Svet ECB
               
               
                  Predsednik ECB
               
               Mario DRAGHI
            
         
         
            (1)  UL L 318, 27.11.1998, str. 8.
         
            (2)  Uredba (EU) št. 1333/2014 Evropske centralne banke z dne 26. novembra 2014 o statistiki denarnih trgov (ECB/2014/48) (UL L 359, 16.12.2014, str. 97).
      
      
         
            PRILOGA
            
               
                  
                     „PRILOGA IV
                     
                        Minimalni standardi, ki jih mora upoštevati dejanska poročevalska populacija
                     
                     Poročevalske enote morajo upoštevati naslednje minimalne standarde, da bi izpolnile zahteve Evropske centralne banke (ECB) za statistično poročanje.
                     1.   Minimalni standardi za prenos:
                     
                                 (i)
                              
                              
                                 poročanje mora biti pravočasno in v rokih, ki jih določita ECB in zadevna nacionalna centralna banka (NCB);
                              
                           
                                 (ii)
                              
                              
                                 statistična poročila morajo imeti obliko in format po tehničnih zahtevah, ki jih za poročanje določita ECB in zadevna NCB;
                              
                           
                                 (iii)
                              
                              
                                 poročevalska enota mora ECB in zadevni NCB sporočiti podatke ene ali več kontaktnih oseb;
                              
                           
                                 (iv)
                              
                              
                                 upoštevati je treba tehnične specifikacije za prenos podatkov do ECB in zadevne NCB.
                              
                           2.   Minimalni standardi za točnost:
                     
                                 (i)
                              
                              
                                 statistične informacije morajo biti pravilne;
                              
                           
                                 (ii)
                              
                              
                                 poročevalske enote morajo biti sposobne zagotoviti informacije o gibanjih v prenesenih podatkih;
                              
                           
                                 (iii)
                              
                              
                                 statistične informacije morajo biti popolne in ne smejo vsebovati trajnih in strukturnih vrzeli; obstoječe vrzeli je treba ugotoviti, jih pojasniti ECB in zadevni NCB ter jih po potrebi čim prej premostiti;
                              
                           
                                 (iv)
                              
                              
                                 poročevalske enote morajo upoštevati dimenzije, pravila zaokroževanja in decimalne številke, ki jih določita ECB in zadevna NCB za tehnični prenos podatkov;
                              
                           
                                 (v)
                              
                              
                                 poročevalske enote se morajo v rokih, ki jih določi ECB ali zadevna NCB, odzvati z zahtevanimi informacijami na vsa sporočila, v katerih ECB ali zadevna NCB od njih zahteva potrditev točnosti statističnih informacij ali odgovore na vprašanja glede točnosti teh informacij.
                              
                           3.   Minimalni standardi za vsebinsko skladnost:
                     
                                 (i)
                              
                              
                                 statistične informacije morajo biti skladne z opredelitvami in razvrstitvami iz te uredbe;
                              
                           
                                 (ii)
                              
                              
                                 v primeru odstopanj od teh opredelitev in razvrstitev morajo poročevalske enote redno spremljati in kvantificirati razliko med uporabljenim merilom in merilom v tej uredbi;
                              
                           
                                 (iii)
                              
                              
                                 poročevalske enote morajo biti sposobne pojasniti prelome v prenesenih podatkih v primerjavi s številkami iz prejšnjih obdobij.
                              
                           4.   Minimalni standardi za popravke:
                     Upoštevati je treba politiko in postopke glede popravkov, ki jih določita ECB in zadevna NCB. Popravke, ki odstopajo od običajnih, morajo spremljati pojasnila.
                     5.   Minimalni standardi za celovitost podatkov:
                     
                                 (i)
                              
                              
                                 poročevalske enote morajo statistične informacije pripraviti in prenesti nepristransko in objektivno;
                              
                           
                                 (ii)
                              
                              
                                 poročevalske enote morajo popraviti napake v poročanih podatkih in o tem obvestiti ECB in zadevno NCB takoj, ko je to mogoče.
                              
                           
               “